Title: Príloha č
Author: GR
Last saved by: ondrasova
Company: ŽSR

ŽIADOSŤ ŽELEZNÍC SLOVENSKEJ REPUBLIKY
O SCHVÁLENIE SPÔSOBU RIEŠENIA ZÁVÄZKOV
ŽELEZNÍC SLOVENSKEJ REPUBLIKY VOČI SOCIÁLNEJ POISŤOVNI.

Obchodné meno a charakteristika žiadateľa:
Obchodné meno:		Železnice Slovenskej republiky, Bratislava
				v skrátenej forme ŽSR
Sídlo:				Klemensova 8,
	813 61 Bratislava
Dátum vzniku:		31. 12. 1993 
Číslo telefónu:		00421/2/5058 7260
Číslo faxu :			00421/2/5292 0604
IČO:				31 364 501 
IČ DPH:			SK 2020480121
Právna forma:	Organizácia podľa zákona NR SR č. 258/1993 Z. z. 
o Železniciach Slovenskej republiky.
Registrácia:	Železnice Slovenskej republiky sú inou právnickou osobou zapísanou v Obchodnom registri Okresného súdu Bratislava I, Vložka číslo 312/B. 
Základné imanie :	             21 725 249 tis. SK
Charakteristika žiadateľa

Železnice Slovenskej republiky boli zriadené Ministerstvom dopravy, spojov a verejných prác SR v zmysle zákona NR SR č. 258/1993 Z. z. o Železniciach Slovenskej republiky ako právny nástupca Železníc Slovenskej republiky š. p. Sú teda organizáciou svojho druhu 
s uplatnením prvkov obchodného a verejnoprávneho riadenia podniku.

Vzťahy medzi štátom a ŽSR upravuje zákon. ŽSR hospodária s majetkom štátu 
na podnikateľskom základe. Na výkony vo verejnom záujme je uplatnený zmluvný vzťah 
na princípe štátnych objednávok. V súčasnosti sa uplatňuje len na výkony pri prevádzkovaní dráhy.

Štatutárne orgány ŽSR sú správna rada a generálny riaditeľ ŽSR.

Železnice Slovenskej republiky zabezpečujú správu, prevádzku a obsluhu železničnej dopravnej cesty, ktoré zodpovedajú záujmom dopravnej politiky štátu a ich predmet činnosti je vymedzený ustanoveniami §2 zákona NR SR č. 258/1993 Z. z. v znení neskorších predpisov.

Železnice Slovenskej republiky nedisponujú vhodnou štruktúrou a rozsahom majetku potrebného na uzatvorenie záložných zmlúv v zmysle zákona NR SR č. 386/2002 Z. z. 
o štátnom dlhu a štátnych zárukách. V súlade so zákonom č. 258/1993 Z. z. o Železniciach Slovenskej republiky v znení neskorších predpisov a zákona č. 92/1991 Z. z. o podmienkach prevodu majetku štátu na iné osoby v znení neskorších predpisov, nemôže byť majetok dopravnej cesty a Východoslovenské prekladiská Čierna nad Tisou a Maťovce predmetom záložného práva.
Zdôvodnenie:
V uplynulom období vláda Slovenskej republiky už niekoľkokrát prejednávala finančnú situáciu Železníc Slovenskej republiky a sú dostatočne známe aj postupy manažmentu Železníc Slovenskej republiky pre odvrátenie finančných hrozieb spôsobených negatívnym vývojom parametrov hospodárenia Železníc Slovenskej republiky. 

ŽSR sú dlžníkom voči Sociálnej poisťovni, kde majú dlh za staré záväzky 
vo výške 1 162 899 tis. Sk ako neodvedené poistné na nemocenské poistenie a dôchodkové zabezpečenie. Okrem toho majú ŽSR zatiaľ vyrubené penále z omeškania 
vo výške 6 160 000 tis. Sk. 
Staré záväzky v členení po rokoch:
Rok | Starý záväzok v tis. Sk
1997 | 4 571
1998 | 18 456
1999 | 20 439
2000 | 202 361
2001 | 917 072
Spolu | 1 162 899
Nepriaznivá finančná situácia, ktorá na ŽSR pretrváva niekoľko rokov bola spôsobená aj neuhradením záväzkov štátu voči ŽSR za VVZ od roku 1994. Štát od samého začiatku 
zo ŠR uhrádzal len časť straty vyplývajúcej z VVZ. Ani po protokolárnom uzatvorení ZVVZ za prílušný rok, nebol ŽSR uhradený zvyšok pohľadávky. K 31.12.2003 pohľadávka voči štátu za VVZ celkovo predstavovala čiastku 13 631 275 tis. Sk. Uvedenú pohľadávku za VVZ v rovnakej výške štát uznal a následne vysporiadal.

Z tohto dôvodu ŽSR neboli schopné pravidelne platiť zo svojich zdrojov odvody zdravotného poistenia, poistného na nemocenské poistenie, dôchodkové zabezpečenie, odvody do fondu zamestnanosti, garančného fondu a daň zo závislej činnosti zrazenú poplatníkom dane, čím sa zadĺženie ŽSR voči verejnoprávnym inštitúciám a daňovým úradom zvyšovalo. Napriek tomu, ŽSR mali snahu tento dlh znižovať a vždy pri realizácii plnenia čiastočných úhrad zo strany štátu, boli staré záväzky aspoň čiastočne uhrádzané.

V rokoch 1994 až 1996 bol stav záväzkov ŽSR voči Sociálnej poisťovni 
150 až 268 mil. Sk. Od roku 1997 tento dlh presiahol 1 mld. Sk a v roku 1999 sa zvýšil 
až na 4,239 mld. Sk. Koncom roka 1999 štát začal v súlade s uzneseniami vlády SR čiastočne uhrádzať svoj záväzok voči ŽSR, formou viacerých tranží na základe čoho ŽSR uhradili časť starých dlhov voči SP ako je uvedené v nasledovnom prehľade (v tis. Sk):

Rok

Záväzok voči SP
K 31.12.

Uznesenie vlády SR
číslo/rok

Prijaté úhrady 
od štátu podľa uznesení

Z toho poukázané úhrady pre SP

1994 | 150 299 | | |
1995 | 93 523 | | |
1996 | 268 132 | | |
1997 | 1 089 468 | | |
1998 | 2 366 294 | | |
1999 | 4 239 436 | 1160/99 | 850 000 | 0
2000 | 1 624 095 | 1160/99 | 4 110 000 | 3 200 000
2001 | 4 808 363 | 316, 394 a 1217/01 | 2 710 000 | 1 219 000

2002

2 167 048

1092/02

1 915 000

91 000
        912 000

2003 | 1 303 805 | 1092/02 | 1 000 000 | 488 000
Spolu | - | - | 10 585 000 | 5 910 000
Prehľad informuje o tom, že z  celkových prijatých úhrad od štátu 
vo výške 10,585 mld. Sk ŽSR uhradili SP čiastku 5,910 mld. Sk. Kľúč na rozdelenie prijatých úhrad od štátu bol odsúhlasený s Ministerstvom financií SR.

Sociálna poisťovňa v priebehu roka 2004 odpustila vyrubené penále 
vo výške 588 mil. Sk organizačným jednotkám ŽSR, ktoré si uhradili svoje odvody voči nej.

V roku 2003 a 2004 uhrádzajú ŽSR všetky svoje odvodové povinnosti v termíne 
a v plnej výške.

Žiadam o poskytnutie návratnej finančnej výpomoci pre Železnice Slovenskej republiky v objeme 1 162 899 000,- Sk úročenej úrokom stanoveným na úrovni zodpovedajúcej súčasným podmienkam trhu, so splatnosťou do 2 rokov na úhradu záväzkov po lehote splatnosti voči Sociálnej poisťovni za poistné na nemocenské poistenie 
a dôchodkové zabezpečenie. Splatenie dlžného poistného sa stáva východiskom 
pre stanovenie spôsobov riešenia vyrubených penálov od Sociálnej poisťovne a ich následné doriešenie. Potreba riešenia predmetného záväzku voči Sociálnej poisťovni vyplynula 
aj na základe uznesenia vlády SR č. 837/2004 zo dňa 25.8.2004 k aktualizácii plánu plnenia konsolidačnej funkcie Železníc SR.
 
	Splatením dlžného poistného sa zamedzí ďalšiemu zvyšovaniu zadlženosti ŽSR 
voči verejnoprávnym inštitúciám a súčasne rozloženie splátok z danej návratnej finančnej výpomoci vytvorí predpoklady na zlepšenie likvidity ŽSR.

V Bratislave, dňa  3. 12. 2004

Ing. Roman Veselka
generálny riaditeľ ŽSR